ZAPISNIK

12. sjednice Vijeća Mjesnog odbora Kupinečki Kraljevec II
održane 28. lipnja 2022.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.  
Predsjedava Marijan Tatar, predsjednik Vijeća.

Zapisnik vodi: Lidija Špišić, stručni referent za rad tijela mjesne samouprave.

Ostali nazočni: Srećko Tatar, član Vijeća Gradske četvrti Brezovica.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 12. sjednicu Vijeća. Predlaže da se prije utvrđivanja dnevnog reda usvoji zapisnik 11. sjednice.

         Bez rasprave, jednoglasno (5 “za”), Vijeće prihvaća tekst zapisnika 11. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda.
Obzirom da nema dodatnih prijedloga, prijedlog dnevnog reda daje na glasovanje.
         Vijeće je jednoglasno (5 “za”) usvojilo 
dnevni red:
1. Prijedlog zaključka o utvrđivanju prijedloga prioriteta za Plan komunalnih aktivnosti Gradske četvrti Brezovica u 2023.
2. Prijedlog zaljučka o davanju mišljenja na Prijedlog odluke o izmjenama i dopuni Odluke o davanju u zakup i na drugo korištenje površina javne namjene
3. Obavijesti, pitanja i prijedlozi

· dopis Vodoopskrbe i odvodnje d.o.o. vezano uz projektiranje cjevovoda

Ad 1)  Prijedlog zaključka o utvrđivanju prijedloga prioriteta za Plan komunalnih aktivnosti 
            Gradske četvrti Brezovica u 2023.
            Predsjednik Vijeća, Marijan Tatar obrazlaže potrebu donošenja prijedloga za Plan komunalnih aktivnosti za iduću godinu tijekom mjeseca lipnju te otvara raspravu.
           Tijekom rasprave članovi Vijeća iznijeli su nezadovoljstvo budući da je realizacija Plana komunalnih aktivnosti u 2022. katastrofalna, a  Grad traži da vijeća gradskih četvrti donesu planove za Proračun 2023. Također su se složili da se akcije koje su u Planu za 2022., a nisu započete, radi upitne realizacije ponove, kao sastavni dio Prijedloga za 2023.

           Nakon rasprave i podnošenja prijedloga, predsjednik Vijeća utvrđuje Prijedlog zaključka te ga daje na usvajanje.

           Vijeće je jednoglasno (5 “za) donijelo

Z A K LJ U Č A K

o utvrđivanju prijedloga prioriteta za Plan komunalnih aktivnosti

Gradske četvrti Brezovica u 2022.


1. Vijeće Mjesnog odbora Kupinečki Kraljevec II predlaže Vijeću Gradske četvrti Brezovica da u Plan komunalnih aktivnosti Gradske četvrti u 2022. godinu uvrsti sljedeće akcije na području Mjesnog odbora Kupinečki Kraljevec II:

I. ODVODNJA OTPADNIH VODA
	R.br.
	Lokacija - ulica
	Opis


	Količina /duljina 

	1.
	Mjesni odbor Kupinečki Kraljevec II
	projektiranje mreže
	


II. VODOOPSKRBA 
	R.br.
	Lokacija - ulica
	Uređenost ulice


	Količina/duljina

	1.
	Vatrogasna cesta, prema kbr. 12
	asfalt
	146,45 m


III. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  
	Količina 

	
	Ašpergeri, od kbr. 50 prema sjeveru
	zacjevljenje
	120 m


	
	Pavlići, prema kbr. 33
	asfaltiranje
	250 x 3,5 m

	
	Vodovodni put, nastavak od postojećeg asfalta do raskrižja s ulicom Lukšići
	uređivanje (zemljani radovi, šodranje i asfaltiranje)
	200 x 3,5 m


IV.  IGRALIŠTA I ZELENE POVRŠINE
	R.br.
	Lokacija – ulica
	Opis i količina radova 

	1. 
	Matički, između k.br. 23 i 25
	uređivanje zelene površine  prema projektu

	2. 
	Ašpergeri 
	2 stola i 4 parkovne klupe s naslonom

	3.
	Ašpergeri
	izrada projektne dokumentacije za izgradnju „street workout“ igrališta

	4. 
	Ašpergeri
	postavljanje sprava na „street work out“ igralištu prema projektu

	5.
	Tatari, kod bunara
	Postavljanje 3 sprave (kućica sa spiralnim toboganom, vrtuljak i ljuljačka) i postavljanje panel ograde


     2. Ovaj zaključak dostavlja se Vijeću Gradske četvrti Brezovica na dalje postupanje.
Ad 2) Prijedlog zaljučka o davanju mišljenja na Prijedlog odluke o izmjenama i dopuni Odluke o 
          davanju u zakup i na drugo korištenje površina javne namjene
           Predsjednik Vijeća, Marijan Tatar konstatira da su članovi Vijeća primili Prijedlog odluke u pisanom obliku. Otvara raspravu.
          Nakon kraće rasprave, predsjednik Vijeća utvrđuje Prijedlog zaključka te ga daje na glasovanje.

          Vijeće je jednoglasno (5 „za“) donijelo
Z A K LJ U Č A K
o davanju mišljenja na Prijedlog odluke o izmjenama i dopuni Odluke o davanju u zakup i na drugo korištenje površina javne namjene

1. Vijeće Mjesnog odbora Kupinečki Kraljevec II. informirano je o Prijedlogu odluke

o izmjenama i dopuni Odluke o davanju u zakup i na drugo korištenje površina javne namjene.

2. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Obavijesti, pitanja i prijedlozi
· dopis Vodoopskrbe i odvodnje d.o.o. vezano uz projektiranje cjevovoda
           Predsjednik Vijeća, Marijan Tatar iznosi informaciju da je Vodoopskrba i odvodnja d.o.o. uputila dopis Vijeću da kontaktira stanovnike ulica Tatari i Vatrogasne ceste jesu li zainteresirani za priključenje na cjevovod usprkos tome što  priključenje više nije besplatno kako bi saznali hoće li pokrenuti izradu projekata za dogradnju cjevovoda u navedenim ulicama.
           Srećko Tatar traži da Mjesni odbor podnese upit što je s postavljanjem oglasne ploče  u Ašpergerima. Prije pola godine oštećena ploča je odvezena, no još nije postavljena nova.  Nadalje, traži da se poduzmu radnje u cilju rješavanja problema u ulici Ašpergeri koji uzrokuju psi što ih neodgovorni vlasnici puštaju da se kreću bez nadzora. Također treba poduzeti radnje u cilju sprečavanja ulaska pasa na dječja igrališta.
           Ivan Milača, potpredsjednik Vijeća iznosi potrebu čišćenja zapuštenog zemljišta kč.br. 2407/2 i 2407/10 K.o. Kupinečki Kraljevec. Iznosi i potrebu košnje bankina uz prometnice, uz napomenu da su do sada na području MO Kupinečki Kraljevec II pokošene bankine jedino u ulici Ašpergeri, i to samo do raskrižja s Vatrogasnom cestom.
           Srećko Ašperger traži  ponovno postavljanje ploče s nazivom ulice Kraljevečka cesta VII. odvojak. Također traži da Elektra odveze kamena postolja nekadašnjih drvenih stupova električne mreže.
            Obzirom da se nitko ne javlja za riječ, predsjednik Vijeća zaključuje 12. sjednicu Vijeća.

            Dovršeno u 20,56 sati.
    Zapisnik izradila:

        Lidija Špišić
         KLASA:026-08/22-003/1337
         URBROJ:251-13-11-8-22-2
         Kupinečki Kraljevec, 28. lipnja 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
